CELEX: 62020TN0119
Language: sk
Date: 2020-02-24 00:00:00
Title: Vec T-119/20: Žaloba podaná 24. februára 2020 – IN/EASME

8.6.2020   
            
            
               SK
            
            
               Úradný vestník Európskej únie
            
            
               C 191/19
            
         
      Žaloba podaná 24. februára 2020 – IN/EASME
      (Vec T-119/20)
      (2020/C 191/26)
      Jazyk konania: francúzština
      
         Účastníci konania
      
      
         Žalobca: IN (v zastúpení: L. Levi, avocate)
      
         Žalovaná: Výkonná agentúra pre malé a stredné podniky
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            
                  —
               
               
                  zrušil rozhodnutie výkonného riaditeľa EASME v postavení orgánu oprávneného uzatvárať pracovné zmluvy z 15. apríla 2019 týkajúce sa obnovenia zmluvy žalobcu po jej uplynutí (30. apríl 2019),
               
            
                  —
               
               
                  zrušil hodnotiacu správu žalobcu týkajúcu sa hodnotenia za rok 2018 v konečnom znení z 3. júna 2019,
               
            
                  —
               
               
                  ak je to potrebné, zrušil rozhodnutie orgánu oprávneného uzatvárať pracovné zmluvy z 15. novembra 2019 týkajúce sa sťažnosti žalobcu,
               
            
                  —
               
               
                  uložil žalovanej povinnosť nahradiť spôsobenú ujmu,
               
            
                  —
               
               
                  uložil žalovanej povinnosť na hradiť v plnom rozsahu trovy konania.
               
            
         Dôvody a hlavné tvrdenia
      
      Žalobca na podporu svojej žaloby uvádza päť žalobných dôvodov.
      
                  1.
               
               
                  Prvý žalobný dôvod sa zakladá na porušení práva byť vypočutý, ako aj na porušení rozhodnutia EASME „Policy for Management of employment contracts“ zo 4. februára 2019.
               
            
                  2.
               
               
                  Druhý žalobný dôvod sa zakladá na porušení povinnosti starostlivosti.
               
            
                  3.
               
               
                  Tretí žalobný dôvod sa zakladá na zjavne nesprávnom posúdení.
               
            
                  4.
               
               
                  Štvrtý žalobný dôvod sa zakladá na porušení zásady právnej istoty a zákonnosti, na porušení primeranej lehoty, ako aj zásady riadnej správy vecí verejných a povinnosti starostlivosti.
               
            
                  5.
               
               
                  Piaty žalobný dôvod, ktorý sa týka návrhu na zrušenie hodnotiacej správy, sa zakladá na zjavne nesprávnom porušení.
               
            Žalobca navyše usudzuje, že nezákonnosti uvedené v zrušujúcich žalobných dôvodoch predstavujú aj nesprávne posúdenia na strane žalovanej. V dôsledku toho sa domáha náhrady ujmy vzniknutej dôsledku dotknutých rozhodnutí.